**Pravila ravnanja v OŠ Milke Šobar - Nataše Črnomelj**

**v času razbremenitvenih ukrepov epidemije COVID – 19**

Pravila so sprejeta z namenom, da se opredelijo ravnanja, dejanja, ukrepi in njihovo izvajanje v času razbremenitvenih ukrepov epidemije COVID – 19 v OŠ Milke Šobar - Nataše Črnomelj.

Pravila se lahko spreminjajo glede na dejansko situacijo, državne ukrepe, pravne akte, smernice ali navodila v odvisnosti od epidemiološke situacije v RS. Šola jih bo spreminjala in dopolnjevala v odvisnosti od navedenega.

Pravila in dopolnitve bo šola objavljala na spletni strani šole.

**Izvajanje VIZ dela**

Od 18. 5. 2020 se VIZ delo za učence 1., 2. in 3. razreda izvaja v prostorih OŠ MŠN Črnomelj.

Od 25. 5. 2020 se VIZ delo za učence 9. razreda izvaja v prostorih OŠ MŠN Črnomelj.

Od 25. 5. 2020 se dopolnilni pouk in učna pomoč za učence 4. – 8. razreda, ki imajo učne težave in težko dosegajo standarde znanja izvaja v prostorih OŠ MŠN Črnomelj.

VIZ delo za učence 1. ,2., 3. in 9. razreda, ki pouka ne morejo obiskovati zaradi zdravstvenih omejitev, se nadaljuje v obliki izobraževanja na daljavo.

V času veljavnosti teh pravil se VIZ delo v prostorih OŠ MŠN izvaja po obveznem in razširjenem programu, vendar z določenimi omejitvami (ne izvajajo se šola v naravi, izleti, GU, izbirni predmeti …).

**Prihod v šolo**

Učenci nosijo zaščitne maske ali druga zaščitna sredstva, ki pokrijejo nos in usta (rute, šali …). Učencem pred vstopom v kombi voznik razkuži roke. Voznik in učenci zaščitno opremo (maska) nosijo ves čas vožnje, mask se ne dotikajo.

V kombiju so označeni sedeži, ki so na voljo za sedenje. V kombiju se na primerni razdalji vozijo največ 3 učenci.

Ob izstopu iz kombija jim voznik ponovno razkuži roke.

**Vstop v šolo**

Vstop v šolo je praviloma dovoljen izključno učencem in zaposlenim.

Učenci vstopajo in izstopajo v šolo skozi spodnji vhod (drsna vrata). Vrata nadzoruje dežurni zaposleni, ki učence pred vhodom pričaka in jim razkuži roke. Učenci imajo določeno mesto v obuvalnici, kjer se preobujejo, nato pa gredo z zaposlenim do razreda, v katerem se bo izvajal pouk.

Starši, ki pripeljejo učence, počakajo na dežurnega zaposlenega, ki bo prevzel učenca pred spodnjim vhodom in ne vstopajo v šolo.

Starši, ki pridejo iskat učenca, počakajo na dežurnega zaposlenega, ki bo učenca pospremil pred spodnji vhod in ne vstopajo v šolo.

Zaposleni vstopajo v šolo in iz nje izstopajo izključno skozi vhod za zaposlene (zgornji vhod). Ob vstopu si razkužijo roke z razkužilom, ki je tam na voljo. Ob vstopu v šolske prostore morajo vsi zaposleni nositi zaščitne maske.

Druge osebe lahko v šolo vstopajo izključno po predhodni najavi in ob uporabi zaščitne maske, ki so si jo dolžni priskrbeti sami. Ob vstopu v šolo (skozi gornji vhod) se vstopajoči odrasli razkužijo roke z razkužilom, ki je tam na voljo.

**V razredu**

Ob vstopu v razredi si učenec najprej umije roke z milom in vodo ter si jih obriše v brisačke za enkratno uporabo.

Sedežni red učencev v razredu je točno določen.

Pouk bo z namenom preprečevanja širjenja okužbe organiziran tako, da bo potekal tudi na prostem.

Učenci pripomočkov in zvezkov ne nosijo domov.

Metode in oblike dela bode za vse učence, vključno s tistimi, ki so opravičeno odsotni, prilagojene.

**Uporaba sanitarij**

Sanitarije se uporablja individualno, učenci se med uporabo sanitarij ne srečujejo. Po uporabi upoštevajo higienska priporočila.

V sanitarijah je nameščena infografika z nasveti o umivanju rok.

**Odmori in malica**

Med šolskimi odmori, vključno s šolsko malico, učenci ne zapuščajo učilnic, razen za odhod na stranišče.

Pred malico si temeljito umijejo roke, razkužijo mize, pri čemer jim pomaga učitelj, in naredijo pogrinjek iz papirnate brisačke za enkratno uporabo.

Učenci dobijo malico v razrede, prinese jo kuhinjsko osebje, razdeli jo zaposleni.

Po malici pospravijo za seboj, si ponovno umijejo roke in razkužijo mize.

**Odhod iz šole domov**

Učencem pred vstopom v kombi voznik razkuži roke. Učenci nosijo zaščitne maske ali druga zaščitna sredstva, ki pokrijejo nos in usta (rute, šali …). Voznik in učenci zaščitno opremo (maska) nosijo ves čas vožnje, mask se ne dotikajo.

V kombiju so označeni sedeži, ki so na voljo za sedenje. V kombiju se na primerni razdalji vozijo največ 3 učenci.

Starši, ki pridejo iskat učenca v šolo ob dogovorjeni uri, počakajo na zaposlenega, ki bo učenca pospremil pred spodnji vhod in ne vstopajo v šolo.

**Čiščenje prostorov**

V času izvajanja pouka bomo zagotovili, da so šolski prostori redno temeljito očiščeni, razkuženi in prezračeni. Površine in predmeti, ki se jih večkrat dotikamo, bodo razkuženi večkrat dnevno (kljuke, stikala, držala …). Razrede redno zračimo (pred poukom in večkrat čez dan).

**Ukrepanje v primeru obolenja**

Če učenec dobi vročino in druge znake akutne okužbe dihal, ga učitelj napoti v pisarno svetovalne delavke, ki ga pospremi v sobo za izolacijo, kjer počaka na starša, ki bo o tem predhodno telefonsko obveščen.

Če bo pri učencu nato potrjena okužba COVID-19, starši o tem obvestijo ravnatelja šole. Šola o tem obvesti NIJZ. NIJZ vodi epidemiološko preiskavo. Z epidemiološko preiskavo se išče izvor

okužbe in identificira kontakte, ki so bili v stiku z obolelim učencem v času kužnosti doma, v šoli itd. Pričetek kužnosti je dva dni pred pojavom bolezni. NIJZ svetuje kontaktom, da v času inkubacije COVID-19 spremljajo svoje zdravstveno stanje ter posreduje seznam kontaktov Ministrstvu za zdravje, ki izda odločbe o karanteni.

Če učitelj dobi vročino in kaže znake akutne okužbe dihal, se umakne iz delovnega mesta in pokliče izbranega zdravnika. V primeru, da je COVID-19 pozitiven, o tem obvesti šolo. Šola o primeru obvesti NIJZ, ki podobno začne z epidemiološko preiskavo. Prostore šole, kjer se je gibal oboleli učenec ali učitelj s COVID-19, se temeljito očisti in izvede dezinfekcijo. Prostore se tudi temeljito prezrači.

**Sprejem, uporaba in veljavnost**

Pravila ravnanja v OŠ Milke Šobar - Nataše v času razbremenitvenih ukrepov epidemije COVID – 19 je sprejel ravnatelj Matjaž Barič.

Pravila pričnejo veljati z 18. 5. 2020 in veljajo do preklica upoštevanega pravnega akta ali več teh, ki urejajo to materijo, ali do sprejema novega pravnega akta, ki razveljavlja tiste pravne akte, si so podlaga za sprejem dokumentov in aktov, na katerih temeljijo Pravila. Posamezne spremembe veljajo z dnem, ko so objavljene na spletni strani šole, bodisi v sklopu popravljenih Pravil bodisi posamično.

V času uporabe teh pravil se zaradi prilagoditev okoliščinam, nastalim zaradi višje sile, lahko začasno smiselno spremenijo Pravila hišnega reda, katerih sprejem in sprememba je v pristojnosti ravnatelja.

Ravnatelj

Matjaž Barič, prof. def.

Črnomelj, 15. 5. 2020